เตรียมตัวรักษาแผล
เมื่อใดก็ตามที่คุณพบว่าคุณมีแผลไฟไหม้ คุณต้องรีบออกห่างจากแหล่งกำเนิดของแผล ถ้าคุณมีแผลไฟไหม้จากเครื่องใช้ไฟฟ้า ให้ปิดเครื่องใช้ไฟฟ้าและออกห่างจากสิ่งนั้นทันที ถ้าคุณมีแผลไหม้จากสารเคมี ให้รีบออกจากที่เกิดเหตุให้เร็วที่สุด ถ้าคุณมีแผลไฟไหม้จากแดด ให้รีบหาที่หลบแดดทันที  ถ้าเสื้อของคุณเปื้อนสารเคมีหรือเสื้อกำลังไหม้อยู่ ให้ถอดเสื้อออกอย่างระมัดระวังที่สุดโดยไม่ทำให้แผลเสียหาย อย่าดึงเสื้อออกจากผิวหนังถ้าเนื้อผ้านั้นติดอยู่กับบริเวณที่มีแผลไหม้ ให้เรียกบริการฉุกเฉินหรือเข้ารับการรักษาทางการแพทย์ทันที แผลไฟไหม้มีความรุนแรงอยู่ 3 ระดับด้วยกัน โดยก่อนที่คุณจะรักษาแผลนั้น คุณต้องรู้ถึงความแตกต่างของแผลก่อน แผลไฟไหม้ระดับที่ 1 จะส่งผลต่อผิวหนังชั้นนอกสุด โดยผิวจะมีสีแดง อาจจะมีอาการเจ็บปวด และเวลาสัมผัสจะรู้สึกแห้ง  แผลไฟไหม้ระดับที่ 2 นั้นจะขยายวงกว้างออกไปลึกถึงผิวชั้นใน โดยผิวจะดูชื้นและไม่มีสี แต่จะมีแผลผลุพองสีขาว ส่วนใหญ่จะรู้สึกเจ็บปวด  ส่วนแผลไฟไหม้ระดับที่ 3 นั้นจะขยายวงกว้างไปทั่วผิวหนังและอาจจะลามไปถึงเนื้อเยื่อด้วย แผลจะดูแห้งและเหนียว ผิวที่ไหม้นั้นอาจจะมีสีดำ สีขาว สีน้ำตาล หรือสีเหลือง นอกจากนั้นยังมีอาการบวมรุนแรง แม้ว่าแผลระดับนี้จะรู้สึกเจ็บปวดน้อยกว่าแผลระดับเล็ก แต่นั่นเป็นเพราะว่าปลายประสาทนั้นได้รับความเสียหาย   ถ้าคุณไม่มั่นใจว่าแผลของคุณอยู่ในระดับที่ 1 หรือ 2 ให้โทรไปปรึกษแพทย์ ถ้าคุณคิดว่าแผลนั้นรุนแรงเกินกว่าที่จะเป็นแผลระดับที่ 1 ให้พบแพทย์ทันที แผลไฟไหม้ระดับที่ 2 และ 3 นั้นอาจจะอันตรายถึงแก่ชีวิตได้หากไม่ได้รับการรักษาอย่างถูกต้อง ถ้าคุณมีแผลไฟไหม้ระดับที่ 1 หรือระดับที่ 2 ที่ยังไม่รุนแรง ให้รักษาด้วยการใช้ว่านหางจระเข้ได้ แผลระดับที่นอกเหนือจากนี้จะไม่สามารถรักษาด้วยวิธีนี้ได้ยกเว้นแพทย์บอกให้ใช้ได้ อย่ารักษาแผลในระดับที่ 3 หรือแผลเปิดด้วยว่านหางจระเข้เด็ดขาด ว่านหางจระเข้นั้นไม่ได้ช่วยให้แผลไฟไหม้แห้งลง ซึ่งทำให้การรักษาด้วยวิธีนี้เป็นไปไม่ได้ เมื่อคุณประเมินความรุนแรงของแผลและออกจากจุดเกิดเหตุได้แล้ว คุณสามารถเริ่มให้ความเย็นแก่แผลได้ทันที ซึ่งจะช่วยดึงความร้อนออกมาจากแผลและทำให้แผลทุเลาลงก่อนที่จะใช้ว่านหางจระเข้ เทน้ำเย็นลงบนแผลให้เร็วที่สุดภายใน 10-15 นาทีหลังจากเกิดแผล   ถ้าคุณไปยังสถานที่ที่มีก๊อกน้ำหรือฝักบัวได้ ให้นำผ้าชุบน้ำเย็นและวางลงบนแผลประมาณ 20 นาที แล้วเปลี่ยนผ้าเมื่ออุณหภูมิของผ้าสูงขึ้นด้วยผ้าชุบน้ำผืนใหม่ ถ้าคุณหาที่ที่มีน้ำไหลได้ ให้ใช้น้ำเย็นอาบบริเวณที่เกิดแผลอย่างน้อย 5 นาที คุณอาจจะนำแผลจุ่มลงในอ่างล้างจานหรืออ่างใส่น้ำเย็นก็ได้ เมื่อคุณให้ความเย็นกับแผลแล้ว คุณต้องทำความสะอาดแผล ถูสบู่ลงบนมือ จากนั้นถูเบาๆ บริเวณที่เกิดแผล แล้วล้างแผลด้วยน้ำเย็นเพื่อล้างสบู่ออก สุดท้ายให้ใช้ผ้าขนหนูซับให้แห้ง  อย่าถูแผลโดยตรงเพราะจะทำให้ผิวเกิดความระคายเคืองมากขึ้นหรือลอกออกได้ถ้าแผลนั้นบอบบางหรือเริ่มมีอาการบวม
ออกห่างจากแหล่งที่ทำให้เกิดแผลไฟไหม้. พิจารณาถึงความรุนแรงของแผล. ให้ความเย็นกับแผล. ทำความสะอาดแผล.
https://www.wikihow.com/Use-Aloe-Vera-to-Treat-Burns
Preparing the Wound